

**Әлеуметтiк сала объектiлерiн балансқа қабылдау туралы**

Қазақстан Республикасы Премьер-Министрiнiң өкiмi 1996 жылғы 5 желтоқсан N 551-ө

      "Банкроттық туралы" Қазақстан Республикасы Президентiнiң Заң
күшi бар Жарлығына сәйкес, Атырау облысының "Полипропилен"
акционерлiк қоғамының 1996 жылғы 1 шiлдеге 1 млрд. теңгеден астам
сомада жинақталып қалған кредиттiк берешегiнiң және бюджет пен
бюджеттiк емес қорларға тиесiлi сомаларды бiр жылдан астам уақыт
төлемеуiнiң нәтижесiнде:

      1. Қазақстан Республикасының Мемлекеттiк мүлiктi басқару
жөнiндегi мемлекеттiк комитетiнiң "Полипропилен" акционерлiк
қоғамының дәрменсiздiгi және қолданылып жүрген заңдарға сәйкес оны
жою үрдiсiн жүргiзу туралы хабарламасы назарға алынсын.

      2. Атырау облысының әкiмiне:

      1997 жыл iшiнде "Полипропилен" акционерлiк қоғамының
балансындағы әлеуметтiк сала объектiлерiн балансқа қабылдау;

      1997 жылға арналған облыс бюджетiн қалыптастыру кезiнде осы
кәсiпорындардың әлеуметтiк сала объектiлерiн қаржыландыруды
ведомстволық қаржыландырудан облыстық бюджетке берiлетiн
Әлеуметтiк-экономикалық дамудың 1997 жылға арналған индикативтiк
жоспары жөнiндегi әлеуметтiк мекемелер негiзiнде және солардың саны
шегiнде, облыстың бюджеттiк ұйымдарының жүйелерiн оңтайландыруды
ескере отырып, көздеу;

      Қазақстан Республикасының Мемлекеттiк мүлiктi басқару жөнiндегi
мемлекеттiк комитетiне және "Полипропилен" акционерлiк қоғамына
кәсiпорында ол жойылған жағдайда өндiрiстiк үрдiстердiң үздiксiздiгiн
қамтамасыз ету үшiн қажеттi жылу-энергия ресурстарын берiп тұру
мөлшерiн сақтау мәселелерiнде ұйымдастыру жәрдемiн көрсету ұсынылсын.

      Премьер-Министр

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК